Eisini onnur siglandi kunnu gerast felagslimir. Uppiløgst sjófólk, sum hava verið limir, kunnu gerast hvílandi limir. Hesi kunnu halda fram í trygging felagsins, um tey lúka tryggingartreytirnar. Limir í sjómannadeildini luttaka á jøvnum føti við allar limir felagsins í sýslu- og felagsformannsvali og rinda sama limagjald, tó so at nærri reglur kunnu gerast hesum viðvíkjandi. § 4 Limagjald Landsfundurin ásetur stødd limagjalds, avrokningargjalds og møguligt gjald til verkfallsgrunn. § 5 Felagsstjórnin Felagið verður stjórnað av eini felagsstjórn, sum hevur sjey limir, og eru teir seks sýsluformenn og felagsformaður. Felagsstjórnin velur sínámillum næstformann. Valskeiðið er 3 ár. Bókin verður skrivað undir av øllum fundarluttakarunum. § 6 Uppstilling og val Við vali av sýsluformanni kunnu trý fólk stillast upp í tí einstøku sýsluni. Hvørt valevni skal hava í minsta lagi fimm stillarar. Valevni og stillarar skulu vera búsitandi í sýsluni, sum stillað verður upp til. Valevni eins og stillarar, skulu vera limir í Fiskimannafelagnum. Hvør sýsla skal í minsta lagi stilla tvey valveni upp sum tiltaksfólk fyri sýsluformannin. Við vali av felagsformanni hevur hvør sýsla rætt at stilla í mesta lagi trý fólk upp. Hvørt valevni skal hava í minsta lagi fimm stillarar. Valevni eins og stillarar skulu vera limir í Fiskimannafelagnum. Við vali av felagsformanni hava eisini limirnir á teim skipum, sum eru burtur, tá uppstillingin fer fram, rætt til at stilla upp eitt valevni. Valevni er uppstillað sum felagsformansvalevni, um 10 stillarar ella tríggjar skipsmanningar skjóta hann upp. § 7 Aðrar reglur fyri val Hvør felagslimur hevur skyldu at taka við vali sum sýsluformaður og sum tiltakslimur. Tó kann felagslimur, sum hevur verið sýsluformaður eitt valskeið at enda, nokta at taka móti endurvali í næstkomandi valskeiði. Allir formenn og tiltaksfólk verða vald fyri trý ár í senn, og tekur valskeiðið við 1. februar. § 8 Álitisfólk Umborð á skipum eigur manningin at velja sær ein álitisfólk, sum skal vera millummaður millum skipara og manning og á annan hátt vera talsmaður manningarinnar. Álitismaðurin skipar, t. d. eftir reglum, sum felagsstjórnin fyrisetur, fyri uppstilling og val umborð á skipum, sum ikki eru heima, meðan val fara fram. Á landsfundinum koma hesi mál til viðgerðar: 1. Frágreiðing frá virki felagsins í farna ári. 2. 4. Ásetan av limagjaldi. 5. Uppskot frá stjórn og limum. 6. Annað. Landsfundurin verður skipaður av felagslimunum, sum møta á fundi, og hava hesi atkvøðu, talu- og uppskotsrætt. Uppskot skulu vera stjórnini í hendi tríggjar vikur undan landsfundinum. Uppskot um lógarbroyting skulu hava undirtøku frá 3/5 av limunum, sum eru skrásettir at taka lut í landsfundinum. Bókin verður skrivað undir av øllum stjórnarlimum. Um ein meiriluti av nevndini, 80 felagslimir ella 10 skipsmanningar ynskja tað kann landsfundur haldast við skrá, sum tann sum krevur landsfundin ásetir. Lýsingarfreistin fyri eykalandsfundin er 3 dagar, tó kann víkjast frá hesi freist, um mál við serligum skundi skulu viðgerast. Stjórnarfundur verður hildin, tá formaður ella tríggir stjórnarlimir ynskja tað. Í samstarv við nevndina setir formaðurin neyðugt starvsfólk á skrivstovuni, og skal reglugerð gerast fyri dagligu arbeiðsgongd felagsins. Felagið verður bundið við undirskrift av formanninum. Til lántøku, veðseting umframt keyp og sølu av fastari ogn krevst nevndarsamtykt og undirskrift av formanninum og minst 3 stjórnarlimum. § 11 Roknskaparviðurskifti Roknskapurin verður grannskoðaður av einum statsautoriseraðum grannskoðara. Reglugerð verður gjørd fyri roknskaparmannagongd felagsins. Fyri limir í sjómannadeildini kann felagsstjórnin tó gera undantak frá hesi reglu. Fer nakar limur í Føroya Fiskimannafelag at sigla saman við monnum, sum ikki halda tær í hesi grein nevndu treytir, ella fremur hann á annan hátt brot móti felagnum ella boðum tess, kann hann gerast útlagin úr felagnum. Skal limur koyrast úr felagnum hevur viðkomandi rætt at vera hoyrdur skrivliga ella munnliga, áðrenn nevndin tekur avgerð í málinum. Skal limur koyrast úr felagnum skulu tveir triðingar av teimum sum eru á nevndarfundi atkvøða fyri. Fyri uppafturtøku kann felagsstjórnin seta treytir, harundir at tílíkur limur rindar sekt, ið stjórnin ásetur. § 13 Avtøka av felagnum Samtykt um at avtaka felagið kann eingin verða gjørd uttan á einum við tí endamáli serstakliga saman-kallaðum fundi. § 14 Gildiskoma Henda lóg kemur í gildi 1. november 1980. Broytt eftir samtykt á landsfundi tann 19. desember 2014, staðfest við uratkvøðu 1. november 201. Broytt á landsfundi tann 22. desember 2016, staðvest við uratkvøð 31. august 2017.